Diari Oficial de la Generalitat Valenciana


Sumari del DOGV 9266, del 28-01-2022 (2022/383)

RESOLUCIÓ de 28 de desembre de 2021, de la Direcció General del Sector Públic i Patrimoni, de terminació de l'expedient i declaració de la improcedència de declarar hereua la Generalitat Valenciana respecte de l'herència de Manuel Palau Aviñó. EIP 154/2018.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9266

Data del DOGV
:   28-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/383


Data del document
:   28-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2021, de la Direcció General del Sector Públic i Patrimoni, de terminació de l'expedient i declaració de la improcedència de declarar hereua la Generalitat Valenciana respecte de l'herència de Manuel Palau Aviñó. EIP 154/2018. [2022/383]  
Antecedents de fet  
La Conselleria d'Hisenda i Model Econòmic va tindre coneixement mitjançant comunicació del procediment de jurisdicció voluntària 459/2017, seguit pel Jutjat de Primera Instància núm. 6 de Sueca, de la defunció el 13 de juliol de 2015, de Manuel Palau Aviñó, amb DNI \*\*\*\*264\*\*.  
De la documentació obrant en l'expedient es constata que va atorgar testament, així com renúncia a l'herència per la persona destinada a succeir.  
Amb data 13 d'abril de 2018, el director general del Sector Públic, Model Econòmic i Patrimoni va signar una resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 8 d'abril de 2019, el director general del Sector Públic, Model Econòmic i Patrimoni va signar una resolució d'incoació de l'expedient de declaració administrativa d'hereus abintestat del causant, i es va publicar en el DOGV de 8 d'agost de 2019 i es va exposar en el tauler d'edictes de l'Ajuntament de Favara del 23 de juliol al 13 d'agost de 2019, en el de Cullera del 29 de juliol al 29 d'agost de 2019 i en el de València del 29 de juliol al 30 d'agost del mateix any.  
  
Amb data 23 de març de 2021, es rep documentació aportada per Mercedes Zurrón Vilariño acreditant l'existència d'hereues amb millor dret, nebodes del causant.  
Sobre la base d'això, amb data 15 d'abril de 2021, es va remetre a l'Advocacia General de la Generalitat una proposta de resolució de terminació de l'expedient administratiu i declaració de la improcedència de declaració d'hereua a la Generalitat respecte de Manuel Palau Aviñó, per al seu informe d'acord amb el que es disposa en l'art. 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Rebut l'informe es requereix aquesta direcció general per a esmenar determinades deficiències. Per a això, es va sol·licitar la documentació requerida a Mercedes Zurrón Vilariño.  
Amb data 23 de setembre de 2021, es rep documentació acreditativa que les persones amb dret a heretar han sigut declarades hereues mitjançant acta de notorietat autoritzada pel notari de València Francisco Cantos, així com que mitjançant escriptura autoritzada pel mateix notari, les hereues han fet ús del benefici d'inventari i han acceptat l'herència del causant.  
Amb data 19 d'octubre de 2021, es dona trasllat de tota aquesta documentació a l'Advocacia General de la Generalitat per a l'emissió d'informe; rebut el 17 de novembre de 2021, indicant una sèrie de recomanacions, que han sigut seguides per aquesta direcció general.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'art. 946 del Codi Civil, en l'article 43.3 de la Llei 14/2003, de 10 d'abril, de Patrimoni de la Generalitat Valenciana, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la seua redacció donada per la Llei 15/2015, de 2 de juliol, de jurisdicció voluntària, escau la terminació de l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la improcedència de declaració de la Generalitat com a hereua de Manuel Palau Aviñó, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència de parents, dins del 4t grau amb millor dret; seguint les recomanacions de l'Advocacia General de la Generalitat.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 28 de desembre de 2021.- La directora general del Sector Públic i Patrimoni: Isabel Castelló García.